section_heading: Klupska karijera
paragraph_text: Diawara je svoju karijeru započeo u francuskim klubovima Le Havre i Sochaux. Nakon karijere u Sochauxu, Diawara 30. kolovoza 2006. potpisuje četverogodišnji ugovor s Charlton Athleticom u vrijednosti 3 712 000 funti. No stvari u klubu nisu funkcionirale kako bi trebale. Tako je predsjednik kluba kritizirao momčadskog trenera Iain Dowieja jer je Diawaru doveo u klub.